Prentútgáfa Stundarinnar kemur næst út þann 20. desember . Nóg að lesa fyrir börn og ungmenni Mikil gróska er í útgáfu barna - og ungmennabóka um þessar mundir , hvort sem er eftir íslenska eða erlenda höfunda . Í Bókatíðindum , sem Félag íslenskra bókaútgefenda gefur út , kemur fram að rétt tæplega helmingur barnabóka sem koma út nú fyrir jólin eru eftir íslenska höfunda . Eftirfarandi listi , sem tekið skal fram að er langt frá því að vera tæmandi , sýnir nokkur þeirra verka sem gefnar hafa verið út eftir íslenska höfunda sem skrifa fyrir börn eða ungmenni í ár . Nornasaga – Hrekkjavakan eftir Kristínu Rögnu Gunnarsdóttur Aðalsöguhetja bókarinnar , Katla , opnar óvart galdragátt á hrekkjavökunni og inn um hana smýgur Gullveig , ævaforn norn í hefndarhug . Til að bjarga heiminum , og lífi besta vinar síns , þarf hún að hafa hraðar hendur því tíminn er naumur ! Kristín Ragna Gunnarsdóttir er höfundur bæði mynda og texta . Hún hefur myndskreytt fjölda bóka í gegnum tíðina og oft hlotið viðurkenningar fyrir bækur sínar , meðal annars Íslensku myndskreytingaverðlaunin í tvígang . Rauði hatturinn og Krummi eftir Ásgerði Búadóttur Listasafn Íslands gefur nú út bókina Rauða hattinn og Krumma í annað sinn , í minningu Ásgerðar Búadóttur , sem bæði skrifaði og myndskreytti bókina , en hún var fyrst gefin út af Helgafelli árið 1961 . Klippimyndirnar í bókinni eru einfaldar að formi , lifandi og fallegar . Textinn er prentaður á fimm tungumálum , íslensku , ensku , þýsku , dönsku og frönsku . Hvert tungumál hefur sinn lit af þeim fimm litum sem myndirnar eru í og tekst ...